Na temelju članka 18. Statuta Grada Križevaca ("Službeni vjesnik Grada Križevaca", broj 4/09, 1/13. i 1/16), Gradsko vijeće Grada Križevaca na 2. sjednici održanoj 12. srpnja 2017. donijelo je

**Z A K L J U Č A K**

o davanju suglasnosti gradonačelniku Grada Križevaca za donošenje

Odluke o imenovanju stručnog povjerenstva za postupak zajedničke javne nabave za izgradnju sustava oborinske odvodnje u ulici Gornje Križevčine (2. uporabna cjelina) i izgradnju pješačke staze u ulici Gornje Križevčine (3. uporabna cjelina)

I.

 Daje se suglasnost gradonačelniku Grada Križevaca za donošenje Odluke o imenovanju stručnog povjerenstva za postupak zajedničke javne nabave za izgradnju sustava oborinske odvodnje u ulici Gornje Križevčine (2. uporabna cjelina) i izgradnju pješačke staze u ulici Gornje Križevčine (3. uporabna cjelina).

 Grad Križevci ponovno provodi zajednički postupak javne nabave za svoje potrebe i za javnog naručitelja Komunalno poduzeće d.o.o. Križevci, s obzirom da je prethodni postupak završio donošenjem Odluke o poništenju postupka.

II.

Predmet nabave odnosi se na izgradnju sustava oborinske odvodnje u ulici Gornje Križevčine (2. uporabna cjelina) i izgradnju pješačke staze u ulici Gornje Križevčine (3. uporabna cjelina).

Nabava će se provesti otvorenim postupkom javne nabave.

 Ukupna procijenjena vrijednost postupka zajedničke nabave je 1.450.000,00 kn (bez PDV-a).

 Za pojedinačne naručitelje procijenjena vrijednost iznosi kako slijedi:

- za Grad Križevce – 650.000,00 kn (bez PDV-a)

- za Komunalno poduzeće d.o.o. Križevci - 800.000,00 kn (bez PDV-a)

III.

 Ovaj Zaključak objavit će se u "Službenom vjesniku Grada Križevaca".

GRADSKO VIJEĆE GRADA KRIŽEVACA

KLASA: 406-01/17-01/10

URBROJ: 2137/02-02/03-17-10

Križevci, 12. 7. 2017.

 PREDSJEDNIK

 Marko Katanović